รัฐบาลไทย-ข่าวทำเนียบรัฐบาล-รมว.สุชาติ ห่วงนายจ้างขาดแรงงาน แนะต่างด้าวตามมติครม. 13 ก.ค. 64 เร่งทำบัตรชมพู ภายใน 31 มี.ค. 65
วันพฤหัสบดีที่ 3 มีนาคม 2565
รมว.สุชาติ ห่วงนายจ้างขาดแรงงาน แนะต่างด้าวตามมติครม. 13 ก.ค. 64 เร่งทําบัตรชมพู ภายใน 31 มี.ค. 65
กระทรวงแรงงาน เตือนนายจ้าง/สถานประกอบการ พาคนต่างด้าว 3 สัญชาติ ตามมติครม.วันที่ 13 ก.ค. 64 ดําเนินการตามขั้นตอนให้แล้วเสร็จภายในกําหนด เพื่ออยู่ต่อถึง 13 ก.พ. 66 หรือ 2 ปี นับจากวันที่การอนุญาตเดิมสิ้นสุด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มุ่งมั่นให้ประเทศไทยบริหารจัดการแรงงานต่างด้าวอย่างเป็นระบบ มีการใช้แรงงานที่ถูกกฎหมาย แก้ปัญหาการขาดแคลนแรงงานในสถานประกอบการให้มีแรงงานขับเคลื่อนกิจการ และเศรษฐกิจของประเทศในยุคหลังวิกฤติโควิด -19 อย่างราบรื่น โดยได้มีมติครม.เมื่อวันที่ 13 ก.ค. 63 ผ่อนผันให้แรงงานต่างด้าว 3 สัญชาติ กลุ่มมติครม. 20 ส.ค. 62 กลุ่มมติ 4 ส.ค. 63 กลุ่มมติ 10 พ.ย. 63 และกลุ่มที่ใบอนุญาตทํางานของคนต่างด้าวสิ้นสุดลงเพราะผลของกฎหมาย สามารถอยู่ในราชอาณาจักรเป็นกรณีพิเศษถึง 1 ส.ค. 65 โดยต้องดําเนินการตามขั้นตอนที่กําหนดให้แล้วเสร็จ เพื่อจะได้รับอนุญาตให้อยู่ในราชอาณาจักรเพื่อทํางานถึง 13 ก.พ. 66 หรือ 2 ปี นับแต่วันที่การอนุญาตเดิมสิ้นสุด
“ขอให้นายจ้างที่จ้างคนต่างด้าวตามมติครม.เมื่อวันที่ 20 ส.ค. 62 และมติครม.เมื่อวันที่ 4 ส.ค. 63 พาแรงงานที่ประสงค์จะทํางานต่อถึงวันที่ 13 ก.พ. 66 ยื่นคําขอต่ออายุใบอนุญาตทํางานก่อนใบอนุญาตทํางาน สิ้นอายุ หรือภายในวันที่ 31 มี.ค. 65 หากไม่สามารถยื่นภายในระยะเวลาที่กําหนดหากประสงค์จะทํางานต่อขอให้ยื่นคําขออนุญาตทํางานภายใน 60 วัน นับแต่วันที่ใบอนุญาตทํางานสิ้นอายุ โดยในช่วงใบอนุญาตทํางานสิ้นอายุจะไม่สามารถทํางานได้ ให้แรงงานเริ่มทํางานได้อีกครั้งต่อเมื่อได้รับใบอนุญาตทํางานฉบับใหม่แล้ว
นอกจากนี้แรงงานต่างด้าวตามมติครม.เมื่อวันที่ 4 ส.ค. 63 ที่ยังไม่ได้จัดทําหรือปรับปรุงทะเบียนประวัติฯ และรับบัตรประจําตัวคนซึ่งไม่มีสัญชาติไทย ให้ดําเนินการให้แล้วเสร็จภายในวันที่ 31 มี.ค. 65 หากไม่ดําเนินการภายในกําหนดการอนุญาตให้ทํางานและอยู่ในราชอาณาจักรจะสิ้นสุด
ในส่วนคนต่างด้าวตาม MoU ที่ระยะเวลาการจ้างงานครบ 4 ปี (มติครม. 10 พ.ย. 63) หากประสงค์ทํางานต่อให้ขอใบอนุญาตทํางาน ภายในวันที่ 1 ส.ค. 65 ซึ่งคนต่างด้าวจะทํางานได้เมื่อได้รับใบอนุญาตทํางานฉบับใหม่” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับกลุ่มแรงงานต่างด้าวตามมติครม.เมื่อวันที่ 4 ส.ค. 63 ที่ยังไม่ได้จัดทําหรือปรับปรุงทะเบียนประวัติฯ และรับบัตรประจําตัวคนซึ่งไม่มีสัญชาติไทย เป็นกลุ่มที่รัฐมนตรีว่าการกระทรวงแรงงานห่วงใยที่สุด เพราะหากไม่ดําเนินการจัดทําหรือปรับปรุงทะเบียนประวัติฯ ให้เสร็จสิ้นภายใน วันที่ 31 มี.ค. 65 การอนุญาตให้อยู่ในราชอาณาจักรเพื่อทํางานจะสิ้นสุดทันที โดยขณะนี้ยังมีแรงงานต่างด้าวที่ต้องดําเนินการให้แล้วเสร็จฯ ประมาณ 11,000 คน ซึ่งเมื่อดําเนินการตามขั้นตอนแล้ว หากประสงค์ทํางานต่อไปจนถึงวันที่ 13. ก.พ. 66 จะต้องดําเนินการขอหนังสือเดินทางหรือเอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65
กรมการจัดหางานขอเตือนนายจ้างสถานประกอบการ และแรงงาน 3 สัญชาติ ว่า กรมการจัดหางานมีหน้าที่ตรวจสอบ ควบคุม และกํากับดูแลการทํางานของคนต่างด้าว หากตรวจพบการฝ่าฝืนกฎหมาย นายจ้าง ที่จ้างคนต่างด้าวที่ไม่มีใบอนุญาตทํางาน หรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับ ตั้งแต่ 10,000-100,000 บาทต่อคนต่างด้าวที่จ้างหนึ่งคน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี ในส่วนคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับตั้งแต่ 5,000 – 50,000 บาท และถูกผลักดันส่งกลับ